ད་ལྟའི་ཆར་ཡང་བོད་ཀྱི་ས་ཁུལ་གང་ས་ནས་སེར་སྐྱ་དང་།ལས་རིགས་འདྲ་མིན་གྱི་བོད་མི་ཧ་ཅང་མང་པོར་ཆབ་སྲིད་སོགས་ཀྱི་ཉེས་མེད་ཉེས་འཛུགས་འོག་འཛིན་བཟུང་བཙོན་འཇུག་གིས་ཉེས་པ་སྲོག་ཐོག་དང་།ལོ་མང་བཙོན་འཇུག་གི་ཁྲིམས་ཐག་བཅད་དང་གཅོད་བཞིན་པའི་འགྲོ་བ་མིའི་ཀུན་སྤྱོད་དང་འགལ་བའི་བྱ་སྤྱོད་རིགས་འཕྲལ་ནས་མྱུར་དུ་མཚམས་འཇོག་དགོས་པའི་དགོས་འདུན་ཤུགས་ཆེ་འདོན་རྒྱུ་དང་།རྒྱལ་སྤྱིའི་སྤྱི་ཚོགས་ནས་ཀྱང་ཐུགས་སྣང་ཤུགས་ཆེ་དང་འབྲེལ་རང་དབང་གིས་ཕོངས་པ་དང་།དཀའ་སྡུག་མྱོང་བཞིན་པ་རྣམས་འཛམ་གླིང་རང་དབང་རྒྱལ་ཁབ་ཀྱི་འགྲོ་བ་མི་གཞན་སྤྱི་མཚུངས་ལྟར་རང་དབང་བདེ་སྐྱིད་ཀྱི་དཔལ་ལ་ལོངས་སུ་སྤྱོད་རྒྱུར་མཐུན་འགྱུར་གྱི་རྒྱབ་སྐྱོར་གནང་སྐྱོང་ཡོང་བའི་འབོད་སྐུལ་ཤུགས་དྲག་ཞུ་རྒྱུ་ཡིན།